Barış Manço
Mehmet Barış Manço (bi navê Tosun Yusuf Mehmet Barış Manço; jdb. 2ê rêbendanê 1943 – m. 1ê reşemiyê 1999), muzîkjenê rockê, stranbêj, bestekar, lîstikvan û hilberînerê televîzyonê ya tirk e ku bi navê xwe yê hunerî Barış Manço tê naskirin. Di dema xwendina di Lîseya Galatasarayê de dest bi kariyera xwe ya muzîkê kir, li Tirkiyeyê pêşengê muzîka rockê bû û yek ji damezrînerên celebê Rocka Anatolyayê bû. Manço derdora 200 stran çêkirî û di nav hunermendên tirk heya îro de herî zêde hatine firotin û xwediyê xelatên herî zêde ye. Gelek stranên wî hatin wergerandine bi zimanên din jî, di nav de inglîzî, fransî, japonî, yewnanî, îtalî, bulgarî, rûmenî, farisî, îbranî, urdû, erebî û almanî. Manço bi bernameya xwe ya televîzyonê 7'den 77'ye (Ji 7 heta 77an) li cîhanê geriya û li gelek welatan mîvanî kir. Ew piştî mirina xwe yek ji navdartirîn kesayetiyên giştî yên Tirkiyê dimîne.